stanford-oval/wikipedia huggingface dataset:
เหตุกราดยิงที่สยามพารากอน
ผลกระทบ

กิตติ พรศิวะกิจ นายกสมาคมการตลาดท่องเที่ยวไทย ประมาณการว่าในช่วงสามเดือนแรกหลังเกิดเหตุ นักท่องเที่ยวจีนจะลดลง 770,000 คน เมื่อรวมนักท่องเที่ยวชาติอื่นด้วยจะลดลงรวม 1 ล้านคน รายได้ลดลงประมาณ 5 หมื่นล้านบาท โดยคาดว่าจะกลับมาฟื้นตัวได้ในช่วงต้น พ.ศ. 2567 ทั้งนี้ผู้ใช้โซเชียลชาวจีนในซินล่างเวย์ปั๋ว ที่แชร์ข่าวเหตุการณ์ดังกล่าวบางส่วน มีความกังวลในการเดินทางมาประเทศไทย, กฎหมายการพกอาวุธปืน และการกระทำผิดของเยาวชน
อย่างไรก็ตาม ทราเวลโลก้าซึ่งเป็นบริษัทบริการท่องเที่ยว ประเมินว่าเหตุดังกล่าวจะไม่ส่งผลกระทบต่อการท่องเที่ยวในประเทศไทยมากนัก อีกทั้งนักท่องเที่ยวชาวต่างชาติบางส่วนก็ยังมีความเชื่อมั่นต่อความปลอดภัยในการท่องเที่ยวในไทย ฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย (ททท.) กล่าวว่าแม้จะยังไม่มีแนวโน้มการยกเลิกเข้าไทยของนักท่องเที่ยวต่างชาติ แต่ประเมินว่านักท่องเที่ยวจีนอาจชะลอการเดินทางเข้าไทย ซึ่งได้ประสานงานสำนักงาน ททท. ในประเทศจีนให้เร่งสื่อสารทำความเข้าใจกับชาวจีนถึงเหตุการณ์ที่เกิดขึ้น
ดูเพิ่ม

รายชื่อการสังหารหมู่ในประเทศไทย
การกราดยิงเลียนแบบ
สาวน้อยนักปีนเขา

| --- | --- |
สาวน้อยนักปีนเขา

ヤマノススメ (Yama no Susume)
ชื่อภาษาอังกฤษ: Encouragement of Climb
แนว: เสี้ยวชีวิต
มังงะ
เขียนโดย: ชิโระ
สำนักพิมพ์: เอิร์ทสตาร์เอ็นเตอร์เทนเมนต์
นิตยสาร: คอมิกเอิร์ทสตาร์
กลุ่มเป้าหมาย: โชเน็ง
วางจำหน่ายตั้งแต่: 12 สิงหาคม พ.ศ. 2554 – ปัจจุบัน
จำนวนเล่ม: 24
อนิเมะโทรทัศน์
สาวน้อยนักปีนเขา (ฤดูกาลที่ 1) สาวน้อยนักปีนเขา: เซเคินด์ซีซัน (ฤดูกาลที่ 2) สาวน้อยนักปีนเขา: เทิร์ดซีซัน (ฤดูกาลที่ 3) สาวน้อยนักปีนเขา: เน็กซ์ซัมมิต (ฤดูกาลที่ 4)
กำกับโดย: ยูซูเกะ ยามาโมโตะ
เขียนบทโดย: คาซูยูกิ ฟูเดยาซุ
ดนตรีโดย: Tom-H@ck/yamazo
สตูดิโอ: เอทบิต
เครือข่าย: Tokyo MX, SUN-TV, AT-X, MBS, BS11
ฉาย:  3 มกราคม พ.ศ. 2556  –  21 ธันวาคม พ.ศ. 2565
ตอน: 61 + 3 OVA
โอวีเอ
สาวน้อยนักปีนเขา: ของขวัญแห่งความทรงจำ
กำกับโดย: ยูซูเกะ ยามาโมโตะ
เขียนบทโดย: คาซูยูกิ ฟูเดยาซุ
ดนตรีโดย: Tom-H@ck/yamazo
สตูดิโอ: เอทบิต
ฉาย: 28 ตุลาคม พ.ศ. 2560
ความยาว: 26 นาที
สาวน้อยนักปีนเขา (ญี่ปุ่น: ヤマノススメ; โรมาจิ: Yama no Susume) เป็นซีรีส์มังงะแนวเสี้ยวชีวิต เขียนเรื่องและวาดภาพโดยชิโระ เริ่มตีพิมพ์ในนิตยสารคอมิกเอิร์ทสตาร์ของสำนักพิมพ์เอิร์ทสตาร์เอ็นเตอร์เทนเมนต์ในปี พ.ศ. 2554  ซีรีส์อนิเมะโทรทัศน์สร้างโดยสตูดิโอเอทบิตออกอากาศระหว่างเดือนมกราคมถึงมีนาคม พ.ศ. 2556 ฤดูกาลที่สองออกอากาศระหว่างเดือนกรกฎาคมถึงธันวาคม พ.ศ. 2557 ออริจินอลวิดีโอแอนิเมชันวางจำหน่ายเมื่อเดือนตุลาคม พ.ศ. 2560 และฤดูกาลที่สามออกอากาศตั้งแต่เดือนกรกฎาคมถึงกันยายน พ.ศ. 2561 ซีรีส์อนิเมะชุดใหม่ชื่อว่า สาวน้อยนักปีนเขา: เน็กซ์ซัมมิต ออกอากาศตั้งแต่เดือนตุลาคมถึงธันวาคม พ.ศ. 2565
แหล่งข้อมูลอื่น

เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
สาวน้อยนักปีนเขา (มังงะ) ที่เครือข่ายข่าวอนิเมะ
ขลุ่ยเพียงออ

ขลุ่ยเพียงออ เป็นเครื่องดนตรีไทย ประเภทเครื่องเป่าชนิดไม่มีลิ้น ทำจากไม้รวกปล้องยาว ๆ ด้านหน้าเจาะรูเรียงกัน สำหรับปิดเปิดเพื่อเปลี่ยนเสียง ตรงที่เป่าไม่มีลิ้นแต่มีดาก ซึ่งทำด้วยไม้อุดเหลาเป็นท่อนกลม ๆ ยาวประมาณ 2 นิ้ว สอดลงไปอุดที่ปากของขลุ่ย แล้วบากด้านหนึ่งของดากเป็นช่องสี่เหลี่ยมเล็ก ๆ เราเรียกว่า ปากนกแก้ว เพื่อให้ลมส่วนหนึ่งผ่านเข้าออกทำให้เกิดเสียงขลุ่ยลมอีกส่วนจะวิ่งเข้าไปปลายขลุ่ยประกอบกับนิ้วที่ปิดเปิดบังคับเสียงเกิดเป็นเสียงสูงต่ำตามต้องการใต้ปากนกแก้วลงมาเจาะ 1 รู เรียกว่า รูนิ้วค้ำ เวลาเป่าต้องใช้หัวแม่มือค้ำปิดเปิดที่รูนี้ บางเลาด้านขวาเจาะเป็นรูเยื่อ ปลายเลาขลุ่ยมีรู 4 รู เจาะตรงกันข้ามแต่เหลื่อมกันเล็กน้อย ใช้สำหรับร้อยเชือกแขวนเก็บหรือคล้องมือจึงเรียกว่า รูร้อยเชือก รวมขลุ่ยเลาหนึ่งมี 14 รู ด้วยกัน
รูปร่างของขลุ่ยเมือพิจารณาแล้วจะเป็นเครื่องดนตรีที่เก่าแก่ที่สุดชนิดหนึ่ง จากหลักฐานที่พบขลุ่ยในหีบศพภรรยาเจ้าเมืองไทยที่ริมฝั่งแม่น้ำฮวงเหอ ซึ่งมีหลักฐานจารึกศักราชไว้ไม่ต่ำกว่า 2,000 ปี ปัจจุบันขลุ่ยมีราคาสูง เนื่องจากไม้รวกชนิดที่ทำขลุ่ยมีน้อยลงและใช้เวลาทำมากจึงใช้วัตถุอื่นมาเจาะรูซึ่งรวดเร็วกว่า เช่น ไม้เนื้อแข็ง ไม้ไผ่ ไม้ชิงชัน ไม้พยุง บางครั้งอาจทำจากท่อพลาสติกแต่คุณภาพเสียงไม่ดีเท่าขลุ่ยไม้ ขลุ่ยที่มีเสียงไพเราะมากส่วนใหญ่จะเป็นขลุ่ยผิวไม้แห้งสนิท
ขลุ่ยใช้เป่าในวงเครื่องสายไทย วงมโหรี และในวงปี่พาทย์ไม้นวม วงปี่พาทย์ดึกดำบรรพ์
การเทียบเสียงขลุ่ยเพียงออกับระดับเสียงดนตรีสากล

เสียงโดของขลุ่ยเพียงออ เทียบได้ (ใกล้เคียง) กับเสียง ทีแฟล็ต ในระดับเสียงทางสากล เเต่ขลุ่ยเพียงออเป็นการเฉลี่ยเท่า ๆ กัน 7 เสียง จึงเทียบกับเสียงสากลไม่ได้ ปัจจุบันได้มีการทำขลุ่ยในลักษณะของขลุ่ยเพียงออ แต่ทำเสียงให้เท่ากับระดับเสียงสากล เรียกว่าขลุ่ยไทยเทียบเสียงสากล โดยในทางดนตรีสากล จะเรียกเป็นขลุ่ยไทยหมด จะเอาระดับเสียงมาเป็นตัวแยกขนาดเช่น ขลุ่ยไทยเทียบเสียงสากลคีย์ C, ขลุ่ยไทยเทียบเสียงสากลคีย์ D, ขลุ่ยไทยเทียบเสียงสากลคีย์ Bb, ขลุ่ยไทยเทียบเสียงสากลคีย์ G เป็นต้น
ชิโมกาโมะ มหัศจรรย์ครอบครัวทานุกิ

| --- | --- |
ชิโมกาโมะ มหัศจรรย์ครอบครัวทานุกิ
有頂天家族 (Uchōten Kazoku)
ชื่อภาษาอังกฤษ: The Eccentric Family
แนว: สุขนาฏกรรม
นวนิยายชุด
เขียนโดย: โทมิฮิโกะ โมริมิ
สำนักพิมพ์: เก็นโตชะ
วางจำหน่ายตั้งแต่: 25 กันยายน พ.ศ. 2550 – ปัจจุบัน
จำนวนเล่ม: 2
มังงะ
เขียนโดย: ยู โอกาดะ
สำนักพิมพ์: เก็นโตชะ
นิตยสาร: Comic Birz
กลุ่มเป้าหมาย: เซเน็ง
วางจำหน่ายตั้งแต่: 30 เมษายน พ.ศ. 2556 – 29 พฤษภาคม พ.ศ. 2558
จำนวนเล่ม: 4
อนิเมะโทรทัศน์
กำกับโดย: มาซายูกิ โยชิฮาระ
อำนวยการสร้างโดย: จุง ทาเก เค็นจิ โฮริกาวะ Kōtsaku Sakamoto มาซูฮิโระ คิโนชิตะ ชิเงรุ ไซโต ชูอิจิ คิตาดะ สึโยชิ โอดะ
เขียนบทโดย: โชทาโร ซูงะ เรียว ฮิงากิ
ดนตรีโดย: โยชิอากิ ฟูจิวาระ
สตูดิโอ: พีเอเวิกส์
เครือข่าย: Tokyo MX, KBS, Sun TV, BS11, Kids Station, KNB (ญี่ปุ่น) เวิร์คพอยท์ทีวี (ไทย)
ฉาย:  7 กรกฎาคม พ.ศ. 2556- 29 กันยายน พ.ศ. 2556 (ญี่ปุ่น)  14 มิถุนายน พ.ศ. 2558  –  14 มิถุนายน พ.ศ. 2558 (ไทย)
ตอน: 13
อนิเมะโทรทัศน์
ชิโมกาโมะ มหัศจรรย์ครอบครัวทานุกิ 2
กำกับโดย: มาซายูกิ โยชิฮาระ
อำนวยการสร้างโดย: เทรูชิเงะ โยชิเอะ เค็นจิ เอบาโตะ โทโมะ ชิโอดะ มิตสึฮิโตะ สึจิ ฮิโรตากะ อิมางาวะ โนบูฮิโระ ทาเกนากะ โทรุ โคมากิเนะ
เขียนบทโดย: เรียว ฮิงากิ โทโกะ มาจิดะ
ดนตรีโดย: โยชิอากิ ฟูจิวาระ
สตูดิโอ: พีเอเวิกส์
เครือข่าย: Tokyo MX, KBS, Sun TV, BS11, Kids Station, KNB
ฉาย:  9 เมษายน พ.ศ. 2560  –  25 มิถุนายน พ.ศ. 2560
ตอน: 12
ชิโมกาโมะ มหัศจรรย์ครอบครัวทานุกิ (ญี่ปุ่น: 有頂天家族; โรมาจิ: Uchōten Kazoku) เป็นนวนิยายญี่ปุ่น เขียนโดยโทมิฮิโกะ โมริมิ ตีพิมพ์โดยสำนักพิมพ์เก็นโตชะในปี พ.ศ. 2550 ตามด้วยนิยายภาคต่อในปี พ.ศ. 2558 ซีรีส์อนิเมะโทรทัศน์ดัดแปลงดัดแปลงจากนิยายเล่มแรกผลิตโดยบริษัท P.A.Works ออกอากาศระหว่างตั้งแต่เดือนกรกฎาคมถึงกันยายน พ.ศ. 2556 ฤดูกาลที่สองดัดแปลงจากนิยายเล่มสอง ออกอากาศตั้งแต่เดือนเมษายนถึงมิถุนายน พ.ศ. 2560 อนิเมะฤดูกาลแรกเคยออกอากาศในประเทศไทยทางช่องเวิร์คพอยท์ทีวี ทุกวันเสาร์-อาทิตย์ เวลา 7.00 น. ถึง 7.30 น. ตั้งแต่เดือนมิถุนายน พ.ศ. 2558 ถึงกรกฎาคม พ.ศ. 2558
แหล่งข้อมูลอื่น

เว็บไซต์ทางการของภาพยนตร์การ์ตูนโทรทัศน์ (ญี่ปุ่น)
ชิโมกาโมะ มหัศจรรย์ครอบครัวทานุกิ (อนิเมะ) ที่เครือข่ายข่าวอนิเมะ
| ด ค กพีเอเวิกส์ |
| --- | --- |
ซีรีส์โทรทัศน์:  True Tears (2008)  Canaan (2009)  แองเจิลบีทส์! แผนพิชิตนางฟ้า (2010)  สาวเรียวกังหัวใจเกินร้อย (2011)  อนาเธอร์ (2012)  ทาริ ทาริ บทเพลงบรรเลงฝัน (2012)  เรดดาต้าเกิร์ล (2013)  ชิโมกาโมะ มหัศจรรย์ครอบครัวทานุกิ (2013)  Nagi-Asu: A Lull in the Sea (2013–2014)  Glasslip (2014)  Shirobako (2014–2015)  Charlotte (2015)  ฮารุจิกะกับปริศนาทำนองนั้น (2016)  Kuromukuro (2016)  ซากุระเควสต์ (2017)  ชิโมกาโมะ มหัศจรรย์ครอบครัวทานุกิ 2 (2017)  สู้เพื่อฝัน ม้าสาวเดอร์บี้ (2018)  Sirius the Jaeger (2018)  อิโรซุกุเซไคโนะอะชิตะคาระ (2018)  Fairy Gone (2019)  A3! (2020)  Appare-Ranman! (2020)  วันที่ฉันกลายเป็นพระเจ้า (2020)  อควาโทปแห่งทรายขาว (2021)  ขงเบ้ง เจาะเวลามาปั้นดาว (2022)  อากิบะเมดวอร์ (2022)  คู่หูคุณพ่อยอดนักฆ่า (2023)  จังหวะวัยรุ่น ว้าวุ่นหัวใจ (2023)  Sakuna: Of Rice and Ruin (2024)  มาโยนากะ พั้นช์ (2024)  นานาเระ ฮานะนาเระ (2024)  สามสาวสุดเท่มิคาโดโนะดันโก๊ะเกินคาด (2025) 
ภาพยนตร์:  Professor Layton and the Eternal Diva (2009)  Mai no Mahō to Katei no Hi (2011)  สาวเรียวกังหัวใจเกินร้อย: Home Sweet Home (2013)  Maquia: When the Promised Flower Blooms (2018)  Shirobako Movie (2020)  ยินดีต้อนรับสู่โรงกลั่นโคมาดะ (2023) 
OVA/ONA:  แองเจิลบีทส์! แผนพิชิตนางฟ้า: Stairway to Heaven (2010)  The Other -Karma- (2012)  Exodus! Episode 1: Exit Tokyo (2015)  แองเจิลบีทส์! แผนพิชิตนางฟ้า: Hell's Kitchen (2015)  The Third Girls Aerial Squad Episode 1 (2015)  Charlotte (2016)  สู้เพื่อฝัน ม้าสาวเดอร์บี้ (2018) 
วิดีโอเกม:  Wild Arms 3 (2002)  Professor Layton and the Curious Village (2007)  Professor Layton and the Diabolical Box (2007)  Professor Layton and the Unwound Future (2008)  Triggerheart Exelica -Enhanced- (2009)  Professor Layton and the Last Specter (2009)  Professor Layton and the Miracle Mask (2011)  Professor Layton and the Azran Legacy (2013) 
 หมวดหมู่
โรงเรียนคลองหาดพิทยาคม

| โรงเรียนคลองหาดพิทยาคม Klonghadpittayakom School> ที่ตั้ง |
| --- | --- |
325 หมู่ 5 ถนนวัฒนานคร-ทุ่งขนาน  ตำบลคลองหาด อำเภอคลองหาด จังหวัดสระแก้ว 27260  ประเทศไทย
ข้อมูล
ชื่ออื่น: ค.พ. (K.H.P.)
ประเภท: โรงเรียนรัฐบาล (มัธยมศึกษาขนาดใหญ่)
คำขวัญ: ปญฺ ญาย ปริสุชฺฌติ   (บุคคลจะบริสุทธิ์ด้วยปัญญา) 
เขตการศึกษา: สำนักงานเขตพื้นที่การศึกษามัธยมศึกษา เขต 7 กระทรวงศึกษาธิการ
รหัส: 1027740298
ระดับปีที่จัดการศึกษา: มัธยมศึกษาปีที่ 1 - 6 สหศึกษา
สี: สีม่วง  สีขาว
เพลง: มาร์ชโรงเรียนคลองหาดพิทยาคม
เว็บไซต์: www.khp.ac.th
โรงเรียนคลองหาดพิทยาคม  เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 325 หมู่ 5 ถนนวัฒนานคร-ทุ่งขนาน ตำบลคลองหาด อำเภอคลองหาด จังหวัดสระแก้ว โทรศัพท์และโทรสาร 037-512234
สัญลักษณ์ประจำโรงเรียน

ตราประจำโรงเรียน : เป็นรูปเสมา มีจักรล้อมรอบเทียนที่สว่าง ด้านล่างมีรูปรถถังและลูกปืนใหญ่ ล้อมรอบด้วยลายน่องสิงห์ หมายถึงโรงเรียนที่สร้างขึ้นด้วยความร่วมมือของชุมชน และกองกำลังทหาร จนได้สถานศึกษาที่ให้ความรู้ สร้างภูมิปัญญา ดุจเปลวเทียนที่ส่องสว่าง
สีประจำโรงเรียน : ม่วง-ขาว
คติพจน์ : ปญฺ ญาย ปริสุชฺฌติ
ความหมายคติพจน์ : บุคคลจะบริสุทธิ์ด้วยปัญญา
ต้นไม้ประจำโรงเรียน : อินทนิล
ความหมายในตัวย่อ : ค หมายถึง ความรู้ พ หมายถึง พัฒนา
ประวัติ

โรงเรียนคลองหาดพิทยาคมได้รับการอนุมัติตั้งขึ้นเป็นโรงเรียนมัธยมศึกษาในท้องถิ่นและเป็นโรงเรียนมัธยมศึกษาประจำกิ่งอำเภอคลองหาด แบบสหศึกษาตามความประสงค์ของกรมสามัญศึกษา ในวันที่ 1 พฤษภาคม 2530 ทั้งนี้จากความร่วมมือร่วมใจของ นายวุฒิพงษ์ เธียรธำรงค์ ปลัดอำเภอ ผู้เป็นหัวหน้าประจำกิ่งอำเภอคลองหาด และ นายไสว ทาดี ศึกษาธิการกิ่งอำเภอคลองหาดตลอดจนพ่อค้า ประชาชนชาวคลองหาดทุกคน เริ่มแรกโรงเรียนได้เปิดทำการสอนเมื่อ วันที่ 15 พฤษภาคม 2530โดยอาศัยศาลาประชาคมของหมู่บ้านป้องกันตนเองชายแดนไทยกัมพูชา กิ่งอำเภอคลองหาด จังหวัดปราจีนบุรี ซึ่งได้รับความร่วมมือ จากนายใหญ่ นรสิงห์ ผู้ใหญ่บ้าน ซึ่งเป็นผู้รับผิดชอบดูแล มีนักเรียนทั้งสิ้น 64  คน ครูจำนวน 1 คน คือ นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม รักษาการในตำแหน่งครูใหญ่ โรงเรียนคลองหาดสามัคคีราษฎร์บำรุง และได้รับความช่วยเหลือจากนางจุฑามาศ สมบูรณ์เถกิง หัวหน้าการประถมศึกษากิ่งอำเภอคลองหาด ได้ส่งครูในสังกัดสำนักงานการประถมศึกษากิ่งอำเภอคลองหาด มาช่วยทำการสอนจำนวน 4  คนต่อมาทางกรมสามัญศึกษาได้ส่งครูมาทำการสอน   จำนวน 5 คน วันที่ 29 กันยายน 2530 กรมสามัญศึกษาได้แต่งตั้ง นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม เป็นครูใหญ่โรงเรียนคลองหาดสามัคคีราษฎร์บำรุง วันที่ 10 ธันวาคม 2530 ได้ย้ายสถานศึกษาจากที่เรียนเดิมมาสู่ที่ตั้งถาวรของโรงเรียน ในปัจจุบัน ณ บ้านเลขที่ 325 หมู่ที่ 5 ตำบลคลองหาด อำเภอคลองหาด จังหวัดปราจีนบุรี ซึ่งอยู่ห่างจากจังหวัดปราจีนบุรีประมาณ 150 กิโลเมตร และได้เปลี่ยนชื่อ จากโรงเรียนคลองหาดสามัคคีราษฎร์บำรุง เป็นโรงเรียนคลองหาดพิทยาคม พ.ศ. 2536 ได้แยกจังหวัดใหม่ออกจากจังหวัดปราจีนบุรี โรงเรียนคลองหาดพิทยาคม จึงอยู่ในเขตรับผิดชอบของจังหวัดสระแก้ว ซึ่งอยู่ห่างจากจังหวัดสระแก้ว 60 กิโลเมตร
หลักสูตรการเรียนการสอน > ระดับมัธยมศึกษาตอนต้น (มัธยมศึกษาปีที่ 1-3)

ห้องเรียนสายศิลป์-วิชาชีพ
ห้องเรียนสายวิทย์-คณิต
ห้องเรียนสายวิทย์-คณิต EIS (English for Integated Studies )
หลักสูตรการเรียนการสอน > ระดับมัธยมศึกษาตอนปลาย (มัธยมศึกษาปีที่ 4-6)

ห้องเรียนสายศิลป์ทั่วไป
ห้องเรียนสายวิทย์-คณิต
ห้องเรียนสายวิทย์-คณิต EIS (English for Integated Studies )
แหล่งข้อมูลอื่น

โรงเรียนคลองหาดพิทยาคม เก็บถาวร 2017-02-24 ที่ เวย์แบ็กแมชชีน
สำนักงานเขตพิ้นที่การศึกษามัธยมศึกษา เขต 7 เก็บถาวร 2021-09-23 ที่ เวย์แบ็กแมชชีน
จัดการเรียนการสอนด้วยภาษาอังกฤษ โดยครูไทย เพื่อเด็กไทย สู่สากล (EIS) เก็บถาวร 2016-02-08 ที่ เวย์แบ็กแมชชีน
สายการเรียน EIS คืออะไร Dek-D.com
โครงการจดัการเรียนการสอนแบบบูรณาการ (EIS)สมาคมครูและบุคลากรทางการศึกษา องค์กรปกครองส่วนท้องถนิ่แห่งประเทศไทย  เก็บถาวร 2015-05-08 ที่ เวย์แบ็กแมชชีน
ท่าอากาศยานเลย

ท่าอากาศยานเลย หรือ สนามบินเลย (IATA: LOE, ICAO: VTUL) ตั้งอยู่ที่ อำเภอเมืองเลย จังหวัดเลย ตั้งอยู่ทางทิศใต้ของตัวจังหวัด ห่างจากตัวเมืองประมาณ 5 กิโลเมตร มีพื้นที่ประมาณ 1,429 ไร่ บริเวณโดยรอบเกือบทุกทิศทางจะมีภูเขาเตี้ยๆ ล้อมรอบ มีระดับความสูงตั้งแต่ 600-2,000 ฟุต เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 17 มกราคม พ.ศ. 2560
ประวัติ

ในปี พ.ศ. 2485 ข้าหลวงเทียน กำเนิดเพชร (หลวงนิคมคณารักษ์) เป็นผู้เริ่มวางแผนสร้างสนามบินโดยย้ายจากสนามบินชั่วคราวที่ตั้งบริเวณศาลากลางจังหวัดเลยปัจจุบัน ออกจากตัวจังหวัดเลยไปทางทิศใต้ประมาณ 5 กิโลเมตร ในเขตตำบลนาอาน โดยมีการถ่างป่าและถมดินเป็นทางวิ่ง สำหรับใช้รับส่งหนังสือทางราชการ จนกระทั่งปี พ.ศ. 2489 กองทัพอากาศได้มาปักหลักที่ดินขึ้นเป็นที่ดินของกองทัพอากาศ และได้มีการก่อสร้างอาคารผู้โดยสารพร้อมทั้งปรับปรุงทางวิ่ง
เมื่อวันที่ 13 ธันวาคม 2497 ได้มีการประกาศเป็นท่าอากาศยานอนุญาต
ในปี พ.ศ. 2511 กรมการบินพาณิชย์ได้เข้ามาดูแลและปรับปรุงทางวิ่ง สร้างอาคารดับเพลิง โรงเครื่องยนต์ และเครื่องช่วยเดินอากาศ จนมีการจัดซื้อที่ดินเพิ่มเติมในปี พ.ศ. 2515 เพื่อปรับปรุงก่อสร้างขยายทางวิ่ง ทางขับ ลานจอดอากาศยาน อาคารผู้โดยสาร เครื่องช่วยเดินอากาศ อาคารโรงเครื่องยนต์ อาคารดับเพลิง ลานจอดรถยนต์ และเครื่องอำนวยความสะดวกต่าง ๆ ในการให้บริการอากาศยานและผู้โดยสาร
ตามมติที่ประชุมกรรมการ กรอ. จังหวัดเลย ครั้งที่ 1/2559 เมื่อวันที่ 20 มกราคม 2559 เห็นชอบสนับสนุนผลักดันการประกาศให้ท่าอากาศยานเลยเป็นท่าอากาศยานศุลกากร และเมื่อวันที่ 17 มกราคม พ.ศ. 2560 ได้ประกาศเป็นท่าอากาศยานศุลกากร โดยเพิ่มเติมความในลำดับที่ 19/2 ตามที่กระทรวงการคลังเสนอ และให้ส่งสำนักงานคณะกรรมการกฤษฎีกาตรวจพิจารณา จนมาสำเร็จและประกาศในที่สุด
ประวัติ > การพัฒนาท่าอากาศยาน

เมื่อวันที่ 17 กันยายน 2561 ทางนายกรัฐมนตรีพร้อมคณะรัฐมนตรีเห็นชอบให้จัดซื้อที่ดิน 460 ไร่ ให้จัดสร้างลานจอดเครื่องบินและอาคารผู้โดยสารใหม่
อาคารสถานที่

ท่าอากาศยานเลย มีข้อมูลทางกายภาพ ดังนี้
อาคารสถานที่ > อาคารผู้โดยสาร

อาคารที่พักผู้โดยสาร เป็นอาคารสองชั้น ขนาดพื้นที่ใช้สอยประมาณ 2,100 ตารางเมตร สามารถรองรับผู้โดยสารได้ประมาณ 150 คนต่อชั่วโมง หรือ 1,200 คนต่อวัน
ลานจอดรถยนต์รองรับได้ 100 คัน
ลานจอดอากาศยาน พื้นผิวคอนกรีต ขนาดกว้าง 75 เมตร และยาว 180 เมตร รองรับจำนวนเครื่องบินได้ 16 เที่ยวบินต่อวัน
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่ง จำนวน 1 เส้น ขนาด 45 x 2,100 เมตร
ทางขับ จำนวน 2 เส้น ขนาด 45 x 150 เมตร และ 45 x 250 เมตร
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| นกแอร์ | กรุงเทพฯ(ดอนเมือง) | ภายในประเทศ |
| ไทยแอร์เอเชีย | กรุงเทพฯ(ดอนเมือง) | ภายในประเทศ |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| เดินอากาศไทย | กรุงเทพฯ(ดอนเมือง)-ขอนแก่น-อุดรธานี | พ.ศ. 2512 - 2525 |
| เดินอากาศไทย | กรุงเทพฯ(ดอนเมือง)-พิษณุโลก | พ.ศ. 2525 - 2534 |
| การบินไทย | กรุงเทพฯ(ดอนเมือง)-พิษณุโลก | พ.ศ. 2534 - 2537 |
| แอร์อันดามัน | กรุงเทพฯ(ดอนเมือง) | พ.ศ. 2545 - 2546 |
| นกแอร์ | อุดรธานี | พ.ศ. 2549 - 2550 |
| แฮปปี้แอร์ | กรุงเทพฯ(สุวรรณภูมิ) | พ.ศ. 2553 |
| โซลาร์แอร์ | กรุงเทพฯ(ดอนเมือง)-เพชรบูรณ์, กรุงเทพฯ(ดอนเมือง) | พ.ศ. 2554 |
| การบินไทยสมายล์ | กรุงเทพฯ(สุวรรณภูมิ) | พ.ศ. 2565 |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 98 |  | 30 | 0.00 |
| 2545 | 1,850 |  1787.76% | 85 | 0.217 |
| 2546 | 6,439 |  248.05% | 310 | 0.774 |
| 2547 | 97 |  98.49% | 21 | 0.00 |
| 2548 | 146 |  50.52% | 31 | 0.00 |
| 2549 | 7,890 |  5304.11% | 290 | 0.013 |
| 2550 | 7,196 |  8.80% | 183 | 0.005 |
| 2551 | 12 |  99.83% | 2 | 0.00 |
| 2552 | 0 |  100.00% | 0 | 0.00 |
| 2553 | 884 |  | 78 | 0.00 |
| 2554 | 10,304 |  1065.61% | 580 | 0.00 |
| 2555 | 22,451 |  117.89% | 620 | 0.00 |
| 2556 | 41,894 |  86.60% | 796 | 0.00 |
| 2557 | 55,478 |  32.42% | 1,067 | 0.00 |
| 2558 | 234,419 |  322.54% | 2,591 | 0.045 |
| 2559 | 261,280 |  11.46% | 2,639 | 17.245 |
| 2560 | 270,284 |  3.45% | 2,696 | 23.624 |
| 2561 | 267,747 |  0.94% | 2,528 | 24.484 |
| 2562 | 262,236 |  2.06% | 2,380 | 16.050 |
| 2563 | 158,227 |  39.66% | 1,694 | 8.46 |
การเดินทางสู่ท่าอากาศยาน

ท่าอากาศยานเลยตั้งอยู่ริมทางหลวงแผ่นดินหมายเลข 201 ห่างจากศาลากลางจังหวัดเลยไปทางทิศใต้ 5 กิโลเมตร
เอนเซมเบิ้ล สตาร์

แฟรนไชส์เกมญี่ปุ่น
| --- | --- |
เอนเซมเบิ้ล สตาร์
あんさんぶるスターズ！ (Ansanburu Sutāzu!)
ชื่อภาษาอังกฤษ: Ensemble Stars!
แนว: ชีวิตโรงเรียน
เกม
ผู้พัฒนา: คาคาเลียสตูดิโอ
ผู้จัดจำหน่าย: Happy Elements K.K.
แนว:  เกมจำลองสถานการณ์ชีวิต 
แพลตฟอร์ม: ไอโอเอส แอนดรอยด์
วางจำหน่ายเมื่อ: JP: 28 เมษายน พ.ศ. 2558 (แอนดรอยด์) 1 พฤษภาคม พ.ศ. 2558 (ไอโอเอส)
มังงะ
เขียนโดย: ซาโยะ อิจิ
สำนักพิมพ์: โคดันชะ
นิตยสาร: อาเรีย
กลุ่มเป้าหมาย: โชโจะ
วางจำหน่ายตั้งแต่: 28 สิงหาคม พ.ศ. 2558 – 28 ธันวาคม พ.ศ. 2559
จำนวนเล่ม: 4
อนิเมะโทรทัศน์
กำกับโดย: ยาซูฟูมิ โซเอจิมะ มาซากาซุ ฮิชิดะ
เขียนบทโดย: ชินอิจิ อินตสึมะ อากิระ
ดนตรีโดย: ทัตสึยะ คาโต
สตูดิโอ: เดวิดโปรดักชัน
เครือข่าย: Tokyo MX, SUN, KBS, TVA, BS11
ฉาย:  7 กรกฎาคม พ.ศ. 2562  –  22 ธันวาคม พ.ศ. 2565
ตอน: 24
ภาพยนตร์อนิเมะ
เอนเซมเบิ้ล สตาร์!! โรดทูโชว์!!
กำกับโดย: อาซามิ นากาตานิ (หัวหน้า) มาซากาซุ ฮิชิดะ
เขียนบทโดย: เซตาโร คิโนะ
ดนตรีโดย: ทัตสึยะ คาโต
สตูดิโอ: เดวิดโปรดักชัน
ฉาย: 4 มีนาคม พ.ศ. 2565
ความยาว: 72 นาที
เอนเซมเบิ้ล สตาร์ (ญี่ปุ่น: あんさんぶるスターズ！; โรมาจิ: Ansanburu Sutāzu!) เป็นแฟรนไชส์เกมญี่ปุ่น พัฒนาโดยคาคาเลียสตูดิโอและจัดจำหน่ายโดย Happy Elements K.K. แผนกญี่ปุ่นของบริษัทจีน Happy Elements เป็นภาคแยกของเกมปี พ.ศ. 2555 ชื่อ เอนเซมเบิลเกิลส์! เปิดตัวครั้งแรกในฐานะเกมจำลองสถานการณ์ชีวิตและเกมกาชาบนกูเกิล เพลย์เมื่อวันที่ 28 เมษายน พ.ศ. 2558 และบนแอปสโตร์เมื่อวันที่ 1 พฤษภาคม พ.ศ. 2558
ในวันที่ 9 มีนาคม พ.ศ. 2563 เอนเซมเบิ้ล สตาร์ ได้รับการรีแบรนด์และเปิดตัวใหม่ภายใต้ชื่อ เอนเซมเบิ้ล สตาร์!! (あんさんぶるスターズ！！, Ansanburu Sutāzu!!, มีเครื่องหมายอัศเจรีย์ 2 ตัว) โดยแอปพลิเคชันดั้งเดิมแบ่งออกเป็นสองเกมที่มีรูปแบบการเล่นที่แตกต่างกัน ได้แก่ เอนเซมเบิ้ล สตาร์!! เบสิก (Ensemble Stars!! Basic) เป็นเกมต้นฉบับ และ เอนเซมเบิ้ล สตาร์!! มิวสิก (Ensemble Stars!! Music) เป็นเกมจังหวะ
ความสำเร็จของเกมนำไปสู่การดัดแปลงเป็นละครเวทีหลายรอบและมังงะดัดแปลงหลายเรื่อง ซีรีส์อนิเมะโทรทัศน์ผลิตโดยสตูดิโอเดวิดโปรดักชันออกอากาศตั้งแต่เดือนกรกฎาคมถึงธันวาคม พ.ศ. 2562  A theatrical anime premiered on March 4, 2022.
แหล่งข้อมูลอื่น

เว็บไซต์ทางการ (ญี่ปุ่น)
อนิเมะ เอนเซมเบิ้ล สตาร์ ที่เอไอเอสเพลย์
อนิเมะ เอนเซมเบิ้ล สตาร์ ที่ปีลีปีลี
เอนเซมเบิ้ล สตาร์ (อนิเมะ) ที่เครือข่ายข่าวอนิเมะ
| ด ค กเดวิดโปรดักชัน |
| --- | --- |
ซีรีส์โทรทัศน์:  Ristorante Paradiso (2009)  Tatakau Shisho: The Book of Bantorra (2009–2010)  เลเวล อี (2011)  Ben-To (2011)  คุณหนูปากร้าย x จิ้งจอกปีศาจ (2012)  โจโจ้ ล่าข้ามศตวรรษ (2012–2013)  เทพธิดาผ่าโลกมิติแห่งเกม (2013)  โจโจ้ ล่าข้ามศตวรรษ: นักรบประกายดาว (2014–2015)  โจโจ้ ล่าข้ามศตวรรษ: เพชรแท้ไม่มีวันสลาย (2016)  Monster Hunter Stories: Ride On (2016–2018)  ซากุราดะ รีเซ็ต ภารกิจฆ่าเวลา (2017)  กัปตันซึบาสะ (2018–2019)  เซลล์ขยันพันธุ์เดือด (2018–2021)  โจโจ้ ล่าข้ามศตวรรษ: สายลมทองคำ (2018–2019)  หน่วยผจญคนไฟลุก (2019–2020)  เอนเซมเบิ้ล สตาร์ (2019)  Strike Witches: The Road to Berlin (2020)  2.43 พิชิตฝันชมรมวอลเลย์ชายเซอิน (2021)  ลามู ทรามวัยจากต่างดาว (2022–2023)  อันเดด อันลัค (2023) 
OVA/ONA:  Dogs: Stray Dogs Howling in the Dark (2009)  คุณหนูปากร้าย x จิ้งจอกปีศาจ (2012)  เทพธิดาผ่าโลกมิติแห่งเกม (2013)  Planetarian: The Reverie of a Little Planet (2016)  คิชิเบะ โรฮัง ไม่เคลื่อนไหว (2017–2019)  โจโจ้ ล่าข้ามศตวรรษ: สโตนโอเชียน (2021)  สปริกกัน (2022) 
ภาพยนตร์:  Planetarian: Storyteller of the Stars (2016)  เซลล์ขยันพันธุ์เดือด (2020)  มาโยยกะ มหัศจรรย์บ้านริมผา (2021)  เอนเซมเบิ้ล สตาร์!! โรดทูโชว์!! (2022) 
 หมวดหมู่
เทศมณฑลของอังกฤษ

สำหรับความหมายอื่น ดูที่ เทศมณฑลในประวัติศาสตร์อังกฤษ
เทศมณฑลของประเทศอังกฤษ เป็นการแบ่งพื้นที่เพื่อใช้ในวัตถุประสงค์ต่าง ๆ ได้แก่ การบริหาร ภูมิศาสตร์ วัฒนธรรม และการเมือง คำว่า "เทศมณฑล" ถูกจำกัดความในหลายลักษณะ บางแห่งใช้กำหนดในพื้นที่เดียวกัน และบางแห่งก็ใช้กำหนดพื้นที่ที่ต่างกันเล็กน้อย ประเภทของเทศมณฑลที่แตกต่างกันเหล่านี้ต่างมีชื่อเรียกที่เป็นทางการกว่า แต่ก็มักเรียกกันโดยทั่วไปว่า "เทศมณฑล" การจัดระเบียบโครงสร้างของเทศมณฑลมีการปฏิรูปเรื่อยมาจนถึงปัจจุบัน เทศมณฑลของประเทศอังกฤษสามารถเทียบได้กับจังหวัดของประเทศไทย
มณฑลในปัจจุบันมีรากฐานมาจากการแบ่งเขตการปกครองของระบบการปกครองในประวัติศาสตร์เช่นในสมัยแองโกล-แซ็กซอน คำว่ามณฑลที่ในภาษาอังกฤษใช้คำว่า “County” ซึ่งมาจากบริเวณเขตการปกครองของขุนนางระดับเคานท์ แต่ในอังกฤษตำแหน่ง “เคานท์” เท่ากับตำแหน่ง เอิร์ล ของแซ็กซอนโบราณ แต่ภรรยาของเอิร์ลยังคงมีตำแหน่งเป็น “เคานเทส”
ชื่อ, เขตแดน และลักษณะการบริหารของเขตการปกครองของมณฑลเปลี่ยนแปลงไปมากจากที่เป็นมาในอดีตกาล และการปฏิรูปเขตการปกครองต่างๆ ที่เกิดเริ่มตั้งแต่คริสต์ศตวรรษที่ 19 เป็นต้นมาทำให้ความหมายคำว่า “มณฑล” ที่ใช้กันในอังกฤษค่อนข้างจะสับสนและกำกวม ฉะนั้นคำว่า “มณฑลของอังกฤษ” โดยทั่วไปจึงมิได้หมายถึงหน่วยเขตการปกครองที่แจ่มแจ้งเช่นในความหมายอย่างเป็นทางการของคำว่า  “มณฑล” ตามที่เข้าใจกัน เช่นในการใช้คำว่า “มณฑล” สำหรับกรณีอื่นๆ นอกไปจากการบริหารการปกครองส่วนท้องถิ่นเช่น มณฑลภูมิศาสตร์ (Ceremonial counties), มณฑลลงทะเบียน (Registration county), มณฑลในประวัติศาสตร์ (Historic counties) หรือมณฑลไปรษณีย์ (Postal counties) เป็นต้น
มณฑลในประวัติศาสตร์

บทความหลัก: มณฑลการปกครองของอังกฤษในประวัติศาสตร์
มณฑลในประวัติศาสตร์หรือที่รู้จักกันในฐานะมณฑลโบราณ 39 มณฑล ระบบมณฑลเดิมเรียกว่า “ไชร์” ที่เริ่มใช้ครั้งแรกภายในราชอาณาจักรเวสเซ็กซ์ อาจจะประมาณคริสต์ศตวรรษที่  7 และขยายไปทั่วประเทศกระหว่างคริสต์ศตวรรษที่ 9, 10 และ 11 ระบบ “ไชร์” จึงกลายเป็นระบบเขตการปกครองทางภูมิศาสตร์ที่เป็นพื้นฐานของโครงสร้างของระบบการปกครองของมณฑลตลอดมาในประวัติศาสตร์   ระบบ “ไชร์” เลิกใช้เป็นระบบการรายงานจำนวนประชากรในปี ค.ศ. 1841 มณฑลในประวัติศาสตร์เกือบทั้งหมดเป็นพื้นฐานของการจัดระบบรัฐบาลส่วนท้องถิ่นโดยมีการปฏิรูปจากเดิมไปบ้าง
มณฑลลงทะเบียน

มณฑลลงทะเบียนใช้ระหว่าง ค.ศ.  1851 ถึง ค.ศ. 1930 ในกรรายงานจำนวนประชากรระหว่าง ค.ศ.  1851 ถึง ค.ศ. 1911  มณฑลลงทะเบียนเกิดจากการรวมบริเวณอำเภอลงทะเบียนที่เล็กกว่าเข้าด้วยกัน เดิมมีรากฐานมาจากระบบเทศบาลเมือง (Municipal borough), เขตสังคมสงเคราะห์ของสหราชอาณาจักร (Poor Law Union) และต่อมาเขตสุขาภิบาลของอังกฤษและเวลส์ เขตมณฑลลงทะเบียนคาบเขตแดนประวัติศาสตร์ของมณฑลที่ทำให้เขตมณฑลลงทะเบียนแตกต่างจากมณฑลในประวัติศาสตร์
ดูเพิ่ม

ระดับการปกครองของอังกฤษ
มณฑลเมโทรโพลิตันและมณฑลนอกเมโทรโพลิตันของอังกฤษ
มณฑลการปกครองของอังกฤษในประวัติศาสตร์
มณฑลการปกครองของสหราชอาณาจักร
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์ 
| ด ค ก ระบบการปกครองระดับท้องถิ่นของสหราชอาณาจักร |
| --- | --- |
สหราชอาณาจักร:  ประวัติ  เขตการปกครอง: เทศมณฑลทางพิธีการ / เทศมณฑล (รายชื่อ)  รัฐบาลท้องถิ่นระดับเดียว  เทศบาลตำบล/เทศบาลท้องที่ 
อังกฤษ:  ประวัติ  เขตการปกครอง: ภาค  เทศมณฑลทางพิธีการ  เทศมณฑล (มหานคร/นอกมหานคร)  อำเภอ รายชื่อ  เทศบาลท้องที่ รายชื่อ 
สกอตแลนด์:  ประวัติ  เขตการปกครอง: เขตศาล  เขตผู้แทนส่วนพระองค์  พื้นที่สภา  พื้นที่สภาชุมชน 
เวลส์:  ประวัติ  ระดับการปกครอง: เทศมณฑล  เขตการปกครองหลัก  เทศบาลตำบล รายชื่อ 
ไอร์แลนด์เหนือ:  ประวัติ  ระดับการปกครอง: เทศมณฑล  อำเภอ 
 ระบบการปกครองสหราชอาณาจักร  ระบบการปกครองของอังกฤษ  ภาคการปกครองของอังกฤษ  เทศมณฑลของอังกฤษ เมืองในสหราชอาณาจักร  เมืองในอังกฤษ  เมืองในสกอตแลนด์  เมืองในเวลส์  เมืองในไอร์แลนด์เหนือ 
แผนที่มณฑลในประวัติศาสตร์
มณฑลในปี ค.ศ. 1974
มณฑลตั้งแต่ปี ค.ศ. 1998